Celebració del Dia de la Pau i No Violència, DENIP, 2019 | Col·legi La Salle Maó
Celebració del Dia de la Pau i No Violència, DENIP, 2019
by Elena Franco | Gen 30, 2019 | Destacats, Ed. Secundària - E.S.O., Notícies | 0 comments
La pau vola de casa en casa!
A La Salle Maó així ho hem pensat i així ho hem treballat durant aquests darrers dies, tant des de les aules com des de les cases dels nostres alumnes. I per què? Perquè està clar que la pau ha de començar des del nostre entorn més proper i anar-la estenent a partir de les nostres paraules, accions i, en definitiva, el nostre exemple.
És per aquest motiu que cada fillet ha fet un ocellet de paper en diferents colors en funció de la classe en la que està i l’ha acompanyat d’una frase en la que hi havia escrit el lema amb la paraula que simbolitza el color del seu ocellet. Així, hem pogut veure que la pau vola de casa en casa amb alegria, positivitat, honradesa, fe, serenor, energia, puresa, calma, confiança i paciència. Aquest ocellet arribarà a les cases. Ocellet que han compartit padrins amb fillols (projecte que fem al centre del que n’estem ben orgullosos dels seus resultats).
Els alumnes han estat els protagonistes de la celebració de la pau d’avui. Els de 1r d’ESO amb els manifests que han elaborat, els de 1r de Primària amb la cunya publicitària que han fet per convidar a tota la Comunitat Educativa, les nostres patinadores (Laura Pérez, Paula Sabater i Maria Rivas) que ens han delectat amb una demostració de patinatge artístic, na Itziar i na Maria Vidal que ens han ajudat a muntar-ho, els alumnes de 5è de primària que han ajudat a deixar bé el pavelló en acabar l’acte, na Clara Villalonga que ens ha fet el cartell i mural de la celebració… I com que, de ben segur que em deixo a algú, doncs vos estenc el meu agraïment a tots aquells que heu col·laborat en aquest acte.
D’avui vull destacar el silenci que s’ha aconseguit en el moment de la lectura evangèlica. Aquesta actitud de respecte i d’escolta ens ha alegrat el dia!
Fins prest, estimats lectors!
Manifest de la PAU dels alumnes de Secundària.Baixa
Manifest-de-LA-PAU.